Diari Oficial de la Generalitat Valenciana


Sumari del DOGV 3124, del 18-11-1997 (1997/11422)

ACORD de 4 de novembre de 1997, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Canals.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3124

Data del DOGV
:   18-11-1997

Secció del DOGV
:   ALTRES ANUNCIS - EXPROPIACIONS

Número del document
:   1997/11461


Data del document
:   04-11-1997

Organisme emissor
:   Conselleria de Presidència

Tipus de document
:   Acord

3775 ACORD de 4 de novembre de 1997, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Canals. [97/X11598]
  
El Govern Valencià, en la reunió del dia 4 de novembre de 1997, adoptà l'acord següent:
  
L'Ajuntament de Canals, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de "Urbanització diversos carrers, 1a Fase, tram comprés entre la plaça Innovadora i prolongació carrer Mestre Serrano".
  
Aquesta declaració d'ocupació urgent es justifica per les següents raons:
  
1r. Executar les disposicions contingudes en el Planejament Urbanístic vigent, a l'objecte de donar continuïtat al carrer Mestre Serrano i millorar el trànsit rodat de la zona que es va veure afectat amb la peatonalització de l'avinguda Vicente Ferri.
  
La realització de l'última fase de l'avinguda Vicente Ferri, l'execució de la qual està prevista per a l'any 1998, dins del Pla Provincial d'Obres de la Diputació Provincial de València per a 1998, fa imprescindible la finalització del carrer Mestre Serrano amb anterioritat a l'inici de l'obra avinguda Vicente Ferri, 5a Fase, donat que en l'actualitat aquest carrer recull tota el trànsit procedent de la peatonalització de la citada avinguda i que provisionalment era desviat per l'últim tram d'aquesta avinguda, la reforma de la qual està pendent per a 1998.
  
2n. Per ser una obra inclosa dins del Pla Provincial de Cooperació d'obres i serveis municipals per a 1997, la seua execució haurà d'efectuar-se dins de l'exercici 1997.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, no presentant-s'hi al·legacions. Consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això, i de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa, instruït per l'Ajuntament de Canals, per a l'execució del projecte de "urbanització de diversos carrers, 1a Fase, tram comprés entre la plaça Innovadora i prolongació carrer Mestre Serrano".
  
Relació de béns afectats
  
1. Serafín Giménez Ferrer i Rosario Giménez Ferrer.
  
Polígon 4, parcel·la 63.
  
530'60 m2 d'ocupació.
  
Resta zona verda: 225'18 m2.
  
Natura de la finca. Urbana, qualificada en el PGOU com a xarxa viària.
  
Dades cadastrals. Polígon 4, parcel·la 63 del Cadastre de Rústica.
  
Determinació de la parcel·la a expropiar. Parcel·la de 531'60 m2 de forma irregular, qualificada en el PGOU vigent com a viari, amb els límits següents:
  
Nord: Resta de finca i carrer Mare de Déu dels Dolors.
  
Sud: Carrer Mestre Serrano i Roberto Peiró Greses.
  
Est: Resta de finca, d'on se segrega, i carrer Mare de Déu dels Dolors.
  
Oest: Resta de finca i carrer Mestre Serrano.
  
Concepte expropiatori. Adquisició del dret de propietat.
  
Propietari. Serafín Giménez Ferrer i Rosario Giménez Ferrer.
  
Aquest acord es publicarà en el Diari Oficial de la Generalitat Valenciana, als efectes de l'article 56.2, del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit al·legacions davant l'Ajuntament de Canals, als efectes de reparar possibles errors que s'hagen comès en relacionar els béns afectats per l'ocupació urgent.
  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú.
  
València, 4 de novembre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO